CELEX: 32008R0247
Language: mt
Date: 2008-03-17 00:00:00
Title: Regolament tal-Kunsill (KE) Nru 247/2008 tas- 17 ta’ Marzu 2008 li jemenda r-Regolament tal-Kunsill (KE) Nru 1234/2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament dwar l-OKS waħdanija)

19.3.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 76/1
               
            REGOLAMENT TAL-KUNSILL (KE) Nru 247/2008
      tas-17 ta’ Marzu 2008
      li jemenda r-Regolament tal-Kunsill (KE) Nru 1234/2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament dwar l-OKS waħdanija)
      IL-KUNSILL TA’ L-UNJONI EWROPEA,
      Wara li kkunsidrat it-Trattat li jistabbilixxi l-Komunità Ewropea, u b’mod partikolari l-Artikolu 37,
      Wara li kkunsidra l-proposta mill-Kummissjoni,
      Wara li kkunsidra l-opinjoni tal-Parlament Ewropew,
      Billi:
      
                  (1)
               
               
                  L-għajnuna għall-ipproċessar għall-fibra qasira tal-kittien u l-fibra tal-qanneb li ma jkunx fihom aktar minn 7,5 % ta’ impuritajiet u skald tapplika sa tmiem is-sena tas-suq 2007/2008. Madankollu, fid-dawl tax-xejriet favorevoli tas-suq għal dan it-tip ta’ fibra taħt l-iskema kurrenti ta’ l-għajnuna, u bil-għan li jingħata kontribut għall-konsolidament ta’ prodotti innovattivi u s-swieq tagħhom, l-applikazzjoni ta’ din l-għajnuna għandha tiġi estiża sa tmiem is-sena tas-suq 2008/2009.
               
            
                  (2)
               
               
                  Ir-Regolament tal-Kunsill (KE) Nru 1673/2000 tas-27 ta’ Lulju 2000 dwar l-organizzazzjoni komuni tas-swieq tal-kittien u tal-qanneb imkabbra għall-ħjut [fibri] (1) ipprovda għal żieda fil-livell ta’ għajnuna għall-ipproċessar ta’ fibri twal tal-kittien mis-sena tas-suq 2008/2009 ’il quddiem. Ir-Regolament tal-Kunsill (KE) Nru 1673/2000 ġie sostitwit bir-Regolament tal-Kunsill (KE) Nru 1234/2007 mis-sena tas-suq 2008/2009. Id-dispożizzjonijiet tar-Regolament (KE) Nru 1234/2007 tfasslu fid-dawl tad-dispożizzjonijiet tar-Regolament (KE) Nru 1673/2000 peress li kienu se jiġu applikati minn dik is-sena tas-suq, u b’hekk stabilixxew l-għajnuna fil-livell previst. Peress li l-għajnuna għall-ipproċessar għall-fibri qosra tinżamm sa tmiem is-sena tas-suq 2008/2009, l-għajnuna għall-ipproċessar ta’ fibri twal tal-kittien għal dik is-sena tas-suq addizjonali għandha tinżamm fil-livell li sa issa kien previst fir-Regolament (KE) Nru 1673/2000 sa tmiem is-sena tas-suq 2007/2008.
               
            
                  (3)
               
               
                  Bil-għan li tiġi promossa l-produzzjoni ta’ fibra qasira ta’ kwalità għolja tal-kittien u tal-qanneb, l-għajnuna qed tingħata lil fibra li fiha massimu ta’ 7,5 % ta’ impuritajiet u skald. Madankollu, l-Istati Membri jistgħu jidderogaw minn dan il-limitu u jagħtu għajnuna għall-ipproċessar tal-fibra qasira tal-kittien li jkun fiha perċentwal ta’ impuritajiet u skald bejn 7,5 % u 15 %, u għall-fibra tal-qanneb li jkun fiha perċentwal ta’ impuritajiet u skald bejn 7,5 % u 25 %. Ġaladarba din il-possibbiltà hija miftuħa biss sa tmiem is-sena tas-suq 2007/2008, jeħtieġ li l-Istati Membri jingħataw il-possibbiltà li jidderogaw minn dak il-limitu għal sena oħra tas-suq.
               
            
                  (4)
               
               
                  Hekk kif żviluppaw bejjiegħa ġodda fis-suq huwa meħtieġ li jiġi garantit livell minimu ta’ provvista tal-materja prima. Għalhekk, sabiex il-livelli raġonevoli ta’ produzzjoni jkomplu jiġu żgurati fl-Istati Membri, jeħtieġ li jiġi estiż il-perjodu li fih japplikaw il-kwantitajiet nazzjonali garantiti.
               
            
                  (5)
               
               
                  Għajnuna addizzjonali ilha għal xi żmien tappoġġa l-issuktar tal-produzzjoni tradizzjonali tal-kittien f’ċerti reġjuni ta’ l-Olanda, il-Belġju u Franza. Sabiex l-istrutturi ta’ l-istabbilimenti agrikoli jitkomplew jitħallew jadattaw irwieħhom gradwalment għall-kundizzjonijiet il-ġodda tas-suq, jeħtieġ li din l-għajnuna tranżizzjonali tiġi estiża sa tmiem is-sena tas-suq 2008/2009.
               
            
                  (6)
               
               
                  Ir-Regolament (KE) Nru 1234/2007 għandu għalhekk jiġi emendat skond dan,
               
            ADOTTAT DAN IR-REGOLAMENT
      Artikolu 1
      Ir-Regolament (KE) Nru 1234/2007 hu b’dan emendat kif ġej:
      
                  (1)
               
               
                  It-titolu tas-Subsezzjoni II tas-Sezzjoni I tal-Kapitolu IV tat-Titolu I tal-Parti II għandha tinbidel b’dan li ġej:
                  “Subsezzjoni II
                  Kittien u qanneb imkabbra għall-fibra”
               
            
                  (2)
               
               
                  L-Artikolu 91 għandu jiġi emendat kif ġej:
                  
                              (a)
                           
                           
                              L-ewwel subparagrafu tal-paragrafu 1 hu mibdul mis-subparagrafi li ġejjin:
                              “1.   L-għajnuna għall-ipproċessar tat-tiben tal-kittien twil imkabbar għall-fibra għandha tingħata lil proċessuri primarji awtorizzati fuq il-bażi tal-kwantità ta’ fibra li fil-fatt tinkiseb mit-tiben li għaliha jkun ġie konkluż kuntratt ta’ bejgħ mal-bidwi.
                              Matul is-sena tas-suq 2008/2009 għandha tingħata wkoll għajnuna taħt l-istess kundizzjonijiet għall-ipproċessar tat-tiben tal-kittien qasir u tal-qanneb imkabbra għall-fibra.”
                           
                        
                              (b)
                           
                           
                              Il-paragrafu 2 għandu jiġi sostitwit b’dan li ġej:
                              “2.   Għall-iskopijiet ta’ din is-Subsezzjoni ‘proċessur primarju awtorizzat’ tfisser persuna naturali jew ġuridika jew grupp ta’ persuni naturali jew ġuridiċi, irrispettivament mill-istatus ġuridiku tagħhom skond il-liġijiet nazzjonali, jew dak tal-membri tiegħu, li jkunu ġew awtorizzati mill-awtorità kompetenti ta’ l-Istat Memru li fit-territorju tiegħu jkunu jinsabu l-faċilitajiet tagħhom biex jipproduċu l-fibri tal-kittien jew tal-qanneb.”
                           
                        
            
                  (3)
               
               
                  L-Artikolu 92(1) għandu jiġi ssostitwit bit-test li ġej:
                  “1.   L-ammont ta’ għajnuna għall-ipproċessar ipprovdut fl-Artikolu 91 għandu jkun stabbilit:
                  
                              (a)
                           
                           
                              għall-ħjut twal tal-kittien:
                              
                                          —
                                       
                                       
                                          160 EUR it-tunnellata mis-sena tas-suq 2008/2009;
                                       
                                    
                                          —
                                       
                                       
                                          200 EUR it-tunnellata mis-sena tas-suq 2009/2010 ’l quddiem;
                                       
                                    
                        
                              (b)
                           
                           
                              matul is-sena tas-suq 2008/2009, għall-fibra qasira tal-kittien u l-fibra tal-qanneb li ma jkunx fihom aktar minn 7,5 % ta’ impuritajiet u skald, b’90 EUR kull tunnellata.
                           
                        Madankollu, l-Istat Membru jista’, b’referenza għan-negozjanti tradizzjonali, jiddeċiedi wkoll li jagħti l-għajnuna:
                  
                              (a)
                           
                           
                              għall-ħjut il-qosra tal-kittien li jkun fihom perċentwali ta’ impuritajiet u ta’ skald, bejn is-7,5 % u l-15 %;
                           
                        
                              (b)
                           
                           
                              għall-ħjut tal-qanneb li jkun fihom perċentwali ta’ impuritajiet u ta’ twarrib ta’ bejn is-7,5 % u l-25 %.
                           
                        Fil-każijiet li dwarhom jipprovdi t-tieni subparagrafu, l-Istat Membru għandu jagħti l-għajnuna fir-rigward ta’ kwantità li ma taqbiżx dik prodotta, fuq il-bażi ta’ 7,5 % ta’ impuritajiet u skald.”
               
            
                  (4)
               
               
                  L-Artikolu 94 għandu jiġi emendat kif ġej:
                  
                              (a)
                           
                           
                              Il-paragrafu 1 huwa sostitwit b’dan li ġej:
                              “1.   Għandha tiġi stabbilita kwantità massima garantita ta’ 80 878 tunnellata metrika għal kull sena tas-suq għall-ħjut qosra tal-kittien li għaliha tista’ tingħata l-għajnuna. Dik il-kwantità għandha titqassam fost ċerti Stati Membri bħala kwantitajiet nazzjonali garantiti skond il-punt A.I. ta’ l-Anness XI.”
                           
                        
                              (b)
                           
                           
                              Il-paragrafu li ġej għandu jiddaħħal wara l-paragrafu 1:
                              “1a.   Għandha tiġi stabbilita kwantità massima garantita ta’ 147 265 tunnellata għas-sena tas-suq 2008/2009 għall-ħjut qosra tal-kittien u l-ħjut tal-qanneb li għalihom tista’ tingħata l-għajnuna. Dik il-kwantità għandha titqassam fost ċerti Stati Membri bħala kwantitajiet nazzjonali garantiti skond il-punt A.II. ta’ l-Anness XI.”
                           
                        
                              (ċ)
                           
                           
                              Għandu jiżdied il-paragrafu li ġej:
                              “3.   Kull Stat Membru jista’ jittrasferixxi parti mill-kwantità nazzjonali ggarantita tiegħu kif imsemmija fil-paragrafu 1 lill-kwantità nazzjonali ggarantita tiegħu kif imsemmija fil-paragrafu 1a u viċe versa.
                              It-trasferimenti msemmija fl-ewwel subparagrafu għandhom isiru fuq il-bażi ta’ l-ekwivalenza ta’ tunnellata ta’ fibri twal tal-kittien għal 2,2 tunnellati metriċi ta’ fibri qosra tal-kittien u tal-qanneb.
                              L-għajnuna għall-ipproċessar għandha tingħata biss rigward il-kwantitajiet imsemmija fil-paragrafi 1 u 1a, rispettivament, aġġustati skond l-ewwel żewġ subparagrafi ta’ dan il-paragrafu.”
                           
                        
            
                  (5)
               
               
                  L-Artikolu li ġej għandu jiddaħħal wara l-Artikolu 94:
                  “Artikolu 94a
                  Għajnuna addizzjonali
                  Matul is-sena tas-suq 2008/2009, għandha tingħata għajnuna addizzjonali lill-proċessur primarju awtorizzat rigward iż-żoni mogħtija għall-kittien fiż-żoni I u II kif deskritt fl-Anness A.III. ta’ l-Anness XI u l-produzzjoni tat-tiben li kienet soġġetta għal:
                  
                              (a)
                           
                           
                              kuntratt tal-bejgħ/xiri jew impenn kif imsemmi fl-Artikolu 91(1) u
                           
                        
                              (b)
                           
                           
                              għajnuna għall-ipproċessar tal-fibri twal.
                           
                        L-ammont ta’ l-għajnuna addizzjonali għandu jkun ta’ 120 EUR għal kull ettaru fiż-żona I u 50 EUR għal kull ettaru fiż-żona II.”
               
            
                  (6)
               
               
                  L-Anness XI għandu jiġi emendat skond l-Anness ta’ dan ir-Regolament.
               
            Artikolu 2
      Dan ir-Regolament għandu jidħol fis-seħħ fis-seba’ jum ta’ wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
      Dan għandu japplika mill-1 ta’ Lulju 2008.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, 17 ta’ Marzu 2008.
         
            
               Għall-Kunsill
            
            
               Il-President
            
            I. JARC
         
      
      
         (1)  ĠU L 193, 29.7.2000, p. 16. Ir-Regolament kif mħassar bir-Regolament (KE) Nru 1234/2007 (ĠU L 299, 16.11.2007, p. 1).
      
         ANNESS
         Il-Punt A ta’ l-Anness XI għandu jiġi ssostitwit b’dan li ġej:
         
            
                        “A.I.
                     
                     
                        Tqassim tal-kwantità massima garantita għall-fibra twila tal-kittien fost l-Istati Membri msemmija fl-Artikolu 94(1):
                        
                                    Il-Belġju
                                 
                                 
                                    13 800 
                                 
                              
                                    Il-Bulgarija
                                 
                                 
                                    13 
                                 
                              
                                    Ir-Repubblika Ċeka
                                 
                                 
                                    1 923 
                                 
                              
                                    Il-Ġermanja
                                 
                                 
                                    300 
                                 
                              
                                    L-Estonja
                                 
                                 
                                    30 
                                 
                              
                                    Spanja
                                 
                                 
                                    50 
                                 
                              
                                    Franza
                                 
                                 
                                    55 800 
                                 
                              
                                    Il-Latvja
                                 
                                 
                                    360 
                                 
                              
                                    Il-Litwanja
                                 
                                 
                                    2 263 
                                 
                              
                                    L-Olanda
                                 
                                 
                                    4 800 
                                 
                              
                                    L-Awstrija
                                 
                                 
                                    150 
                                 
                              
                                    Il-Polonja
                                 
                                 
                                    924 
                                 
                              
                                    Il-Portugall
                                 
                                 
                                    50 
                                 
                              
                                    Ir-Rumanija
                                 
                                 
                                    42 
                                 
                              
                                    Is-Slovakkja
                                 
                                 
                                    73 
                                 
                              
                                    Il-Finlandja
                                 
                                 
                                    200 
                                 
                              
                                    L-Iżvezja
                                 
                                 
                                    50 
                                 
                              
                                    Ir-Renju Unit
                                 
                                 
                                    50 
                                 
                              
                  
                        A.II.
                     
                     
                        Tqassim tal-kwantità massima garantita għas-sena tas-suq 2008/2009 għall-fibra qasira tal-kitten u tal-qanneb fost l-Istati Membri msemmija fl-Artikolu 94(1a):
                        Il-kwantità msemmija fl-Artikolu 94(1a) għandha titqassam fil-forma ta’:
                        
                                    (a)
                                 
                                 
                                    kwantitajiet nazzjonali garantiti għall-Istati Membri li ġejjin:
                                    
                                                Il-Belġju
                                             
                                             
                                                10 500 
                                             
                                          
                                                Il-Bulgarija
                                             
                                             
                                                48 
                                             
                                          
                                                Ir-Repubblika Ċeka
                                             
                                             
                                                2 866 
                                             
                                          
                                                Il-Ġermanja
                                             
                                             
                                                12 800 
                                             
                                          
                                                L-Estonja
                                             
                                             
                                                42 
                                             
                                          
                                                Spanja
                                             
                                             
                                                20 000 
                                             
                                          
                                                Franza
                                             
                                             
                                                61 350 
                                             
                                          
                                                Il-Latvja
                                             
                                             
                                                1 313 
                                             
                                          
                                                Il-Litwanja
                                             
                                             
                                                3 463 
                                             
                                          
                                                L-Ungerija (*)
                                                
                                             
                                             
                                                2 061 
                                             
                                          
                                                L-Olanda
                                             
                                             
                                                5 550 
                                             
                                          
                                                L-Awstrija
                                             
                                             
                                                2 500 
                                             
                                          
                                                Il-Polonja
                                             
                                             
                                                462 
                                             
                                          
                                                Il-Portugall
                                             
                                             
                                                1 750 
                                             
                                          
                                                Ir-Rumanija
                                             
                                             
                                                921 
                                             
                                          
                                                Is-Slovakkja
                                             
                                             
                                                189 
                                             
                                          
                                                Il-Finlandja
                                             
                                             
                                                2 250 
                                             
                                          
                                                L-Iżvezja
                                             
                                             
                                                2 250 
                                             
                                          
                                                Ir-Renju Unit
                                             
                                             
                                                12 100 
                                             
                                          
                              
                                    (b)
                                 
                                 
                                    5 000 tunnellata li għandhom jiġu mqassma fi kwantitajiet nazzjonali ggarantiti għas-sena tas-suq 2008/2009 bejn id-Danimarka, l-Irlanda, il-Greċja, l-Italja u l-Lussemburgu. Dan it-tqassim għandu jiġi stabbilit fuq il-bażi taż-żoni li kienu s-suġġett ta’ wieħed mill-kuntratti jew impenji msemmija fl-Artikolu 91(1).
                                 
                              
                  
                        A.IIII.
                     
                     
                        Żoni eliġibbli għall-għajnuna msemmija fl-Artikolu 94a
                        Żona I
                        
                                 
                                    1.
                                 
                                 
                                    It-territorju ta’ l-Olanda,
                                 
                              
                                 
                                    2.
                                 
                                 
                                    Il-communes Belġjani li ġejjin: Assenede, Beveren-Waas, Blankenberge, Bredene, Brugge, Damme, De Haan, De Panne, Diksmuide (għajr Vladslo u Woumen), Gistel, Jabbeke, Knokke-Heist, Koksijde, Lo-Reninge, Middelkerke, Nieuwport, Oostende, Oudenburg, Sint-Gillis-Waas (Meerdonk biss), Sint-Laureins, Veurne u Zuienkerke.
                                 
                              Żona II
                        
                                 
                                    1.
                                 
                                 
                                    Żoni tal-Belġju għajr dawk inklużi fiż-Żona I.
                                 
                              
                                 
                                    2.
                                 
                                 
                                    Iż-żoni ta’ Franza li ġejjin:
                                    
                                                —
                                             
                                             
                                                id-dipartiment tat-Tramuntana,
                                             
                                          
                                                —
                                             
                                             
                                                id-distretti ta’ Béthune, Lens, Calais, Saint-Omer u l-canton ta’ Marquise fid-dipartiment ta’ Pas-de-Calais,
                                             
                                          
                                                —
                                             
                                             
                                                id-distretti ta’ Saint-Quentin u Vervins fid-dipartiment ta’ l-Aisne,
                                             
                                          
                                                —
                                             
                                             
                                                id-distrett ta’ Charleville-Mézières fid-dipartiment ta’ l-Ardennes.”
                                             
                                          
                              
                  
         
            (*)  Madankollu, il-kwantità nazzjonali garantita stabbilita għall-Ungerija tikkonċerna l-fibri tal-qanneb biss.